قصور میں بچوں سے جنسی زیادتی کا اسکینڈل

تصغیر|بائیں|250px|ضلع قصور پنجاب
**قصور میں بچوں سے جنسی زیادتی** کے واقعات کو 2015 کا سب سے بڑا سکینڈل سمجھا جا رہا ہے۔ 2006ء سے 2014ء کے دوران حسین والا ضلع قصور میں 280 سے 300 بچوں کو جنسی زیادتی کا نشانہ بنا کر اُن کی ویڈیو بنائی گئی اور پھر ان ویڈیوز کی مدد سے ماں باپ کو بلیک میل کر کے لاکھوں روپے بٹورے گئے۔ کچھ لوگوں نے یہ بھی الزام لگایا کہ اس واقعے میں پولیس اور مقامی ایم پی اے ملک احمد سعید بھی ملوث ہیں۔

## حکومتی رد عمل
### رانا ثناء اللہ تنازع
8 اگست کو پنجاب کے وزیر قانون رانا ثناءاللہ نے بیان دیا کہ قصور میں اس طرح کا کوئی واقعہ نہیں ہوا۔ یہ زمین کا تنازع تھا جس وجہ سے الزام لگایا جا رہا ہے۔ اُن کے بیان کو میڈیا میں خاصی تنقید کا نشانہ بنایا گیا۔

### وزیر اعلیٰ پنجاب کا رد عمل
9 اگست کو وزیر اعلیٰ پنجاب نے پنجاب کے محکمہ داخلہ کو ہدایات کی کہ اعلی عدلیہ کے جج صاحبان پر مشتمل ایک کمیٹی بنائی جائے جو ان واقعات کی تحقیق کرے۔ لیکن عدالت عالیہ لاہور نے اس بات سے معذرت کرلی کہ ایسے کیسز کی جوڈیشل انکوائری نہیں ہو سکتی۔

## سیاسی مداخلت اور پولیس
مقامی مسجد کے 60 سالہ بزرگ امام نے ’’دی نیشن‘‘ کو بتایا کہ متاثرہ بچوں کی تعداد 300 سے بھی زیادہ ہو سکتی ہے۔ ہم 7 ماہ سے اس پر احتجاج کر رہے تھے۔ پولیس نے اس حوالے سے اعلان کرنے پر انھیں گرفتار کر کے تشدد کا نشانہ بھی بنایا تھا۔ جب ایم پی اے شیخ وسیم اتوار کی رات پہلی مرتبہ گائوں پہنچے۔ اس موقع پر بعض اہل علاقہ نے مجرموں کو تحفظ دینے کی کوشش کرنے پر حکومت کیخلاف احتجاج بھی کیا۔

سیکنڈل منظرعام پر آنے کے پہلے روز سے پولیس اور حکومت اسے دبانے کی کوشش میں مصروف ہے۔ پولیس کے اس سکینڈل میں ملوث ہونے میں کوئی شک نہیں رہ گیا۔ مقامی لوگ تو تھانے کے سٹاف سے لے کر ڈی پی او تک کو مجرموں سے بھتہ وصولی میں ملوث قرار دیتے ہیں۔ جس سطح پر یہ گھنائونا کاروبار کئی سال سے جاری تھا‘ یہ ممکن نہیں مقامی سیاست دان اس سے لاعلم ہوں۔ پولیس کا اس معاملے میں کردار دلال سے کم نہیں رہا۔ جو دادرسی کے لیے آنیوالوں کو بھگا دیتی تھی اور امام مسجد کو آواز بلند کرنے پر گرفتار کرکے تشدد کا نشانہ بنایا۔ رانا ثناء اللہ کا کہنا ہے کہ فریقین کا مک مکا ہے‘ میڈیا خواہ مخواہ اچھال رہا ہے۔ ان کے بقول ایسا کوئی جرم سرزد ہوا ہی نہیں۔

### پولیس اور مظاہرین میں تصادم
8 اگست کو، بچوں سے زیادتی کے خلاف مقامی آبادی بالخصوص متاثرہ بچوں کے والدین نے شدید احتجاج کیا۔ پولیس نے دیپالپور روڈ اور دیگر قریبی سڑکوں پر مظاہرین کو روکنے کی کوشش جس کے رد عمل میں مظاہرین نے اور پولیس میں تصادم بھی سامنے آیا، مظاہرین نے پولیس پر پتھروں سے وار کیے جبکہ پولیس نے مظاہرین پر لاٹھی چارج کیا۔

### واقعے کی سبق آموزی
قصور جنسی اسکینڈل پاکستان کی سماجی اور قانونی تاریخ کا ایک دل خراش باب ہے جس میں سیکڑوں معصوم بچوں کے ساتھ سالہا سال تک زیادتی، بلیک میلنگ اور تشدد ہوتا رہا اور 2015 میں اس کا انکشاف ہونے کے باوجود بعد کے سالوں میں بھی زیادتیاں اور قتل کے واقعات جاری رہے، جن میں زینب انصاری اور دیگر بچوں کے لرزہ خیز کیسز نے پورے ملک کو ہلا کر رکھ دیا۔ اس اسکینڈل کی جڑیں قانونی کمزوری، پولیس کی غفلت، سیاسی اثرورسوخ، سماجی خاموشی اور بچوں کے حقوق کے فقدان سے جڑی ہوئی تھیں۔ والدین کو بلیک میل کیا جاتا تھا اور معاشرہ اپنی "بدنامی" کے خوف سے آواز اٹھانے سے ہچکچاتا تھا، جبکہ نظامِ انصاف مجرموں کے لیے خوف پیدا کرنے میں ناکام رہا۔ ان واقعات کے اثرات انتہائی سنگین تھے: متاثرہ بچے زندگی بھر نفسیاتی تکالیف، ڈر، صدمے اور عدم اعتماد کا شکار ہوئے، والدین خوف اور مجبوری کے درمیان پِس گئے اور معاشرہ بحیثیت مجموعی ایک شدید غم، غصے اور شرمندگی کے احساس سے دوچار ہوا۔ ان واقعات نے یہ بھی واضح کیا کہ بچوں کے ساتھ جنسی جرائم کسی ایک شہر یا طبقے تک محدود نہیں بلکہ ایک قومی مسئلہ ہیں جسے نظر انداز کرنے یا شرم کے پردے میں چھپانے کی بجائے سامنے لاکر حل کرنا ناگزیر ہے۔ اس سانحے سے ہمیں اہم اسباق ملے: اوّل یہ کہ صرف قانون سازی کافی نہیں، اس پر مضبوط، تیز اور شفاف عمل درآمد ضروری ہے؛ دوم یہ کہ بچوں اور والدین کو آگاہی، اعتماد اور ایسے محفوظ پلیٹ فارم مہیا کیے جائیں جہاں وہ خوف کے بغیر رپورٹ کر سکیں؛ سوم یہ کہ متاثرہ بچوں کے لیے بحالی اور نفسیاتی مدد کا منظم نظام ہونا چاہیے تاکہ وہ زندگی کا سفر عزت کے ساتھ جاری رکھ سکیں۔ مستقبل کے لیے حفاظتی اقدامات میں پولیس اصلاحات، خصوصی عدالتیں، اسکولوں میں بچوں کی تحفظ سے متعلق نصاب، میڈیا کی ذمہ دار رپورٹنگ اور کمیونٹی نگرانی نظام شامل ہونا چاہیے۔ سب سے اہم تبدیلی سوچ میں ہے: بچوں کا تحفظ معاشرے، ریاست اور قانون کا اولین فریضہ ہے اور جب تک مجرموں کو فوری اور یقینی سزا نہیں دی جاتی اور معاشرہ خاموشی توڑ کر متاثرین کا ساتھ نہیں دیتا، ایسے واقعات کی روک تھام ممکن نہیں۔ یہ اسکینڈل صرف ایک علاقائی جرم نہیں، بلکہ ایک اجتماعی امتحان ہے اور اس کا حل صرف قوانین نہیں بلکہ بیداری، ہمدردی، احتساب اور عملی اقدام ہے۔

## حوالہ جات

زمرہ:بچوں پر تشدد
زمرہ:بچوں کا جنسی استحصال
زمرہ:پاکستان میں بچوں کا جنسی استحصال
زمرہ:پاکستان میں جنسی جرائم
زمرہ:پاکستان میں عصمت دری
زمرہ:پاکستان میں فحش نگاری
زمرہ:پاکستانی کمیشنز اور تحقیقات
زمرہ:پنجاب، پاکستان میں جرائم
زمرہ:پنجاب، پاکستان میں 2015ء
زمرہ:ضلع قصور
زمرہ:طفلی جنسی زیادتی کی پردہ پوشی
زمرہ:طفلی فحش نگاری
زمرہ:ویکی ڈیٹا سے مطابقت رکھنے والی مختصر تفصیل
زمرہ:2000ء کی دہائی کے جرائم
زمرہ:2000ء کی دہائی میں عصمت دری
زمرہ:2010ء کی دہائی میں عصمت دری
زمرہ:2015ء میں پاکستان
زمرہ:2015ء میں پاکستان میں جرائم

زمرہ:2015ء کے سکینڈل
زمرہ:پاکستان میں اسکینڈل